Добри Жотев
Песничка за рицаря

chitanka.info

Не те ли плаши нищо, Дон Кихот?

Светът не иска мъки и неправди

и жаден е за доброта.

Ще му помогнеш ли със свойта храброст,

със свойта чистота?

Светът не иска наглости и глупост

и жив е вечният му зов.

Ще му помогнеш ли със свойта лудост,

със своята любов?

Не те ли плаши нищо, Дон Кихот?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.